Σκολλ (δορυφόρος)

Ο Σκολλ (αγγλικά: Skoll) ή Κρόνος XLVII (Saturn XLVII) είναι ένας ακανόνιστος φυσικός δορυφόρος του πλανήτη Κρόνου, με ανάδρομη κατεύθυνση. Ανακαλύφθηκε από τους Σκοτ Σέπαρντ, Ντέιβιντ Τζιούιτ και Jan Kleyna στις 26 Ιουνίου του 2006, από παρατηρήσεις που έγιναν μεταξύ 5 Ιανουαρίου και 30 Απριλίου της ίδιας χρονιάς και του δόθηκε η προσωρινή ονομασία S/2006 S 8.

Έχει περίπου 6 χιλιόμετρα διάμετρο (υπολογίζεται ότι η λευκαύγεια του είναι 0,04), και περιφέρεται γύρω από τον Κρόνο σε μέση απόσταση 17,6 εκατομμύρια χιλιόμετρα, σε 869 ημέρες, ακολουθώντας μία υψηλά έκκεντρη τροχιά και με κλίση που μεταβάλλεται.

Πήρε το όνομά του τον Απρίλιο του 2007, από τον Σκολλ (Sköll), ένα λύκο-γίγαντα της Νορβηγικής μυθολογίας, γιο του Φένρισουλφρ ή Φένρις (Fenrisulfr) και δίδυμο αδελφό του Χάτι.

Παραπομπές

Εξωτερικοί σύνδεσμοι 
 Σκολλ από την Εξερεύνηση του Ηλιακού Συστήματος της NASA 
 Οι δορυφόροι του Κρόνου από τον Σκοτ Σέπαρντ 

Φυσικοί δορυφόροι Κρόνου